Diari Oficial de la Generalitat Valenciana


Sumari del DOGV 8386, del 19-09-2018 (2018/8600)

DECRET 147/2018, de 14 de setembre, del Consell, de creació de l'Escola Oficial d'Idiomes El Maestrat a Vinaròs.
----------------------------------------------------------------------------------------------------------------

### Dades del document

Número de DOGV
:   8386

Data del DOGV
:   19-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8600


Data del document
:   14-09-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 147/2018, de 14 de setembre, del Consell, de creació de l'Escola Oficial d'Idiomes El Maestrat a Vinaròs. [2018/8600]  
Els estudis de planificació educativa realitzats per la Direcció General de Política Educativa, de la Conselleria d'Educació, Investigació, Cultura i Esport, i tenint en compte criteris territorials, poblacionals, culturals i d'impacte socioeconòmic, tal com s'estableix en l'article 6 del Decret 167/2017, de 3 de novembre, del Consell, pel qual s'aprova el Reglament orgànic i funcional de les escoles oficials d'idiomes, aconsellen crear una escola oficial d'idiomes a Vinaròs per a impartir els ensenyaments d'idiomes previstos en el capítol VII del títol I de la Llei orgànica 2/2006, de 3 de maig, d'educació. El nou centre es crea per desglossament de l'Escola Oficial d'Idiomes de Castelló de la Plana de les seccions de Vinaròs i de Benicarló.  
  
La nova escola oficial d'idiomes estarà situada en l'edifici propietat de la Conselleria d'Educació, Investigació, Cultura i Esport, situat a l'avinguda de Gil de Atrocillo, s/n, de Vinaròs, i serà compartit amb l'IES Leopoldo Querol. Aquest edifici compta amb instal·lacions adequades per a l'ús previst i reuneix els requisits establerts per la normativa bàsica.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. En l'article 7 del Reglament orgànic i funcional de les escoles oficials d'idiomes, aprovat pel Decret 167/2017, de 3 de novembre, del Consell, s'estableix que aquests centres tindran la denominació específica que determine la conselleria competent en matèria d'educació, després de consultat el consell escolar municipal o, en cas que no estiga constituït, el ple de l'ajuntament corresponent. També estableix que el consell escolar del centre podrà proposar-ne la denominació específica a la conselleria, després de l'informe favorable del consell escolar municipal. Així, una vegada consultat el Consell Escolar Municipal de l'Ajuntament de Vinaròs es proposa que la denominació específica de la nova escola oficial d'idiomes siga El Maestrat.  
  
Per això, de conformitat amb el que estableixen l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació i el Decret 167/2017, de 3 de novembre, del Consell, pel qual s'aprova el Reglament orgànic i funcional de les escoles oficials d'idiomes, a proposta de la Conselleria d'Educació, Investigació, Cultura i Esport, amb la deliberació prèvia del Consell, en la reunió del 14 de setembre de 2018,  
  
  
  
DECRETE  
  
Article únic. Creació del centre  
Es crea, per desglossament de l'EOI de Castelló de la Plana de les seccions de Vinaròs i de Benicarló, el centre docent següent:  
  
Província: Castelló.  
Localitat: Vinaròs.  
Denominació: Escola Oficial d'Idiomes El Maestrat.  
Titular: Generalitat.  
Codi: 88370438.  
Domicili: avinguda de Gil de Atrocillo, s/n.  
Ensenyaments: idiomes.  
Capacitat: 980 alumnes.  
  
  
DISPOSICIÓ ADDICIONAL  
  
Única. Inscripció  
El que estableix aquest decret s'inscriurà en el Registre de Centres Docents de la Comunitat Valenciana.  
  
DISPOSICIONS FINALS  
  
Primera. Desenvolupament  
Es faculta la conselleria competent en matèria d'educació perquè adopte les mesures necessàries per al compliment i el desenvolupament del que s'estableix en aquest decret, així com per a modificar, si escau, el domicili, la denominació i la configuració del centre.  
  
Segona. Efectes  
Aquest decret produirà efectes des de l'inici del curs escolar 2018-2019.  
  
València, 14 de setembre de 2018  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ